Στις 4 Ιανουαρίου 1998, ο Δρ. *Abid Hanson*, επιβάτης από το Κάιρο της Αιγύπτου, στη **Πτήση 417 της Ολυμπιακής Αεροπορίας** από Αθήνα της Ελλάδος προς Νέα Υόρκη, Ηνωμένων Πολιτειών της Αμερικής, πέθανε εξ αιτίας της έκθεσής του από καπνό τσιγάρου άλλων επιβατών - παθητικό κάπνισμα.

Ο Δρ. *Hanson*, ασθματικός και ως εκ τούτου ευαίσθητος στο παθητικό κάπνισμα, ταξίδευε μαζί με την οικογένεια του και είχαν ζητήσει θέσεις μη καπνιστών. Όταν επιβιβάστηκαν στο αεροσκάφος τύπου *Boeing 747* στην Αθήνα, διαπίστωσαν ότι οι θέσεις τους, βρίσκονται τρεις σειρές μπροστά από το τμήμα καπνιστών. Δεν υπήρχε κανένα διαχωριστικό ανάμεσα στα τμήματα καπνιστών και μη καπνιστών. Η οικογένεια επαναλαμβανόμενα, ζήτησε να μετακινηθεί στις ελεύθερες θέσεις, πιο μακριά από το τμήμα των καπνιστών. Η αεροσυνοδός αρνήθηκε στον επιβάτη να πάει σε μια από τις 11 ελεύθερες θέσεις, λέγοντας του ότι το αεροσκάφος ήταν γεμάτο. Λίγο αργότερα, μετά την απογείωση του αεροσκάφους και αφού οι επιβάτες στο τμήμα καπνιστών άρχισαν να καπνίζουν, ο Δρ. *Hanson* ένιωσε μια αντίδραση στο καπνό. Σηκώθηκε να προχωρήσει μακριά από τον καπνό, αλλά, κατέρρευσε και έπεσε στο πάτωμα. Ένας συνταξιδιώτης του γιατρός, προσπάθησε να του προσφέρει κάθε βοήθεια, αλλά αυτό δεν ήταν αρκετό και λίγες ώρες αργότερα, πέθανε (εν πτήση).

Υπόβαθρο
--------

Το παθητικό κάπνισμα όπως φαίνεται σε ένα μπαρ.
Το κάπνισμα σε διεθνείς πτήσεις θεωρούταν ήδη ως θέμα υγείας από το τμήμα αεροπορικής ιατρικής του Διεθνούς Οργανισμού Πολιτικής Αεροπορίας, που επιζητούσε την γενική του απαγόρευση, ήδη από το 1996.

Δικαστικές Διαμάχες
-------------------

Η Ολυμπιακή Αεροπορία αρνήθηκε την υπαιτιότητά της και η υπόθεση κατέληξε στο Ανώτατο Δικαστήριο των Ηνωμένων Πολιτειών *Olympic Airways v. Hanson*. Πριν η υπόθεση φτάσει στο Ανώτατο Δικαστήριο, κατώτερα Δικαστήρια αποφάσισαν τα παρακάτω:

> 
> *Το Επαρχιακό Δικαστήριο βρήκε τον αναφερόμενο, υπαίτιο για τον θάνατο του Δρα.* Hanson *και η ένατη περιφέρεια επιβεβαίωσε, καταλήγοντας στο, υπό τον ορισμό στο* "Air France *εναντίον* Saks"*, ως "ατύχημα", την άρνηση της αεροσυνοδού για την αλλαγή θέσης στο Δρα.* Hanson*, η οποία ήταν πέρα από τις δυνάμεις του και απρόσμενη και ασυνήθιστη, λαμβάνοντας υπόψιν τα βιομηχανικά πρότυπα, την πολιτική της Ολυμπιακής και την απλή φύση της ζητηθείσας διευκόλυνσης.*
> 
> 
> 

Κατή την αρχική προσφυγή, μια τριμελής επιτροπή δικαστών του Εφετείου της ένατης Περιφέρειας των Η.Π.Α. ομοφώνως επιβεβαίωσε τη διαπίστωση της Περιφέρειας ότι η ενέργεια της Ιπτάμενης Συνοδού (Ι/Σ) Μαρίας Λεπτουργού, όχι μόνο πληροί τον ορισμό του "ατυχήματος" του άρθρου 17 της Σύμβασης της Βαρσοβίας, αλλά ανεβαίνει στο επίπεδο της "ύπαρξης δόλου" σύμφωνα με το άρθρο 25, περνώντας το όριο, αφαιρεί το όριο των 75.000 δολαρίων Αμερικής σε ζημιές.

Το Ανώτατο Δικαστήριο επικύρωσε την αποζημίωση του Εφετείου για 700.000 δολάρια Η.Π.Α. κατά της Ολυμπιακής Αεροπορίας, ως αντιστάθμισμα για τις ζημιές. θεωρώντας ότι:

> *Η συμπεριφορά εδώ αποτελεί «ατύχημα» σύμφωνα με το άρθρο 17 της Σύμβασης της Βαρσοβίας. Κατά συνέπεια, η απόφαση του Εφετείου επιβεβαιώνεται.*
> 
>

Αποτέλεσμα
----------

Στις 15 Απριλίου 2001, η εταιρεία απαγόρευσε το κάπνισμα, σε όλες τις πτήσεις της.

Σημειώσεις
----------

1. ↑   Τεχνικά στοιχεία αεροσκάφους:  

	* Αριθμός κατασκευαστή: 20825
	* Αριθμός σειράς: 223
	* Αριθμός κινητήρων: 4
	* Ονομασία: *OLYMPIC EAGLE*
	* Ημερομηνία πρώτης εμπορικής πτήσης: 8 Δεκεμβρίου 1973 (από το Διεθνές Αεροδρόμιο Ελληνικού (Αθήνα) προς το Διεθνές Αεροδρόμιο Τζον Κένεντι (Νέα Υόρκη), ΗΠΑ)
	* Ημερομηνία απόσυρσης: Σεπτέμβριος 1999
Άλλες χρήσιμες πληροφορίες: Αποτέλεσε προσωπική παραγγελία ενός εκ των αεροσκαφών προηγμένης (τότε) τεχνολογίας *Jumbo jets* του Αριστοτέλη Ωνάση, για την κάλυψη των υπερατλαντικών πτήσεων, γι'αυτό και το νηολόγιό του ήταν *"Onassis Aristotelis B"* (το δεύτερο του στόλου).

Παραπομπές σημειώσεων
1. ↑   Επιμέλεια Παύλος Παπαδημητρόπουλος (πρώην τεχνικός αεροσκαφών της ΟΑ) (2016). [www.polkeoa.gr «Αλληλογραφία ΠΟΛ.ΚΕ.ΟΑ»]. *Άλλη Πτήση (Περιοδικό του Πολιτιστικού Κέντρου Εργαζομένων Ολυμπιακής Αεροπορίας (ΠΟΛ.ΚΕ.ΟΑ)* **Τεύχος 841** (Ιανουάριος - Φεβρουάριος - Μάρτιος 2016): 31. doi:23 Ιουνίου 2016. www.polkeoa.gr.

Παραπομπές
----------

1. ↑  Lithwick, Dahlia. "The Accidental Tourist." *Slate*. Wednesday 12 November 2003. Retrieved on 4 July 2009.
2. ↑  Supreme Court brief
3. 1 2 3  *Husain v. Olympic Airways Αρχειοθετήθηκε 2012-03-14 στο Wayback Machine.* (), 316 F.3d 829 (9th Cir. 2002)
4. ↑  «Home». *www.icao.int*. Ανακτήθηκε στις 8 Απριλίου 2016.
5. ↑
6. ↑   Αρχειοθετήθηκε 2017-02-15 στο Wayback Machine. Court Syllabus]
7. ↑  Sweda EL Jr (March 2004). «Lawsuits and secondhand smoke». *Tobacco Control* **13(Suppl I)**: i61–i66. doi:10.1136/tc.2003.004457. PMID 14985619.
8. ↑  «FindLaw's United States Supreme Court case and opinions». *Findlaw*. Ανακτήθηκε στις 8 Απριλίου 2016.
9. ↑  «General information». Web.archive.org. 15 Απριλίου 2001. Αρχειοθετήθηκε από το πρωτότυπο στις 25 Ιουνίου 2003. Ανακτήθηκε στις 2 Αυγούστου 2009.